CELEX: C2006/010/16
Language: sk
Date: 2006-01-14 00:00:00
Title: Vec C-368/05 P: Odvolanie podané  5. októbra 2005 : Polyelectrolyte Producers Group proti uzneseniu Súdu prvého stupňa Európskych spoločenstiev (druhá komora) z  22. júla 2005  vo veci T-376/04, Polyelectrolyte Producers Group proti Rade Európskej únie a Komisii Európskych spoločenstiev

14.1.2006   
            
            
               SK
            
            
               Úradný vestník Európskej únie
            
            
               C 10/7
            
         Odvolanie podané 5. októbra 2005: Polyelectrolyte Producers Group proti uzneseniu Súdu prvého stupňa Európskych spoločenstiev (druhá komora) z 22. júla 2005 vo veci T-376/04, Polyelectrolyte Producers Group proti Rade Európskej únie a Komisii Európskych spoločenstiev
   (Vec C-368/05 P)
   (2006/C 10/16)
   Jazyk konania: angličtina
   Polyelectrolyte Producers Group, so sídlom v Bruseli (Belgicko), podal 5. októbra 2005 odvolanie na Súdny dvor Európskych spoločenstiev proti uzneseniu Súdu prvého stupňa Európskych spoločenstiev (druhá komora) z 22. júla 2005 vo veci T-376/04, Polyelectrolyte Producers Group proti Rade Európskej únie a Komisii Európskych spoločenstiev. Odvolateľa zastupuje Koen Van Maldegem a Claudio Mereu, advokáti.
   Odvolateľ navrhuje, aby Súdny dvor:
   
               —
            
            
               vyhlásil, že toto odvolanie je prípustné a dôvodné;
            
         
               —
            
            
               zrušil uznesenie Súdu prvého stupňa z 22. júla 2005 vo veci T-376/04;
            
         
               —
            
            
               vyhlásil, že žaloba, ktorú podal odvolateľ vo veci T-376/04, je prípustná;
            
         
               —
            
            
               rozhodol vo veci alebo vrátil vec Súdu prvého stupňa na ďalšie konanie;
            
         
               —
            
            
               zaviazal Radu Európskej únie a Komisiu Európskych spoločenstiev nahradiť trovy tak odvolacieho konania, ako aj konania pred Súdom prvého stupňa.
            
         Dôvody odvolania a hlavné tvrdenia
   Odvolateľ tvrdí, že uznesenie Súdu prvého stupňa, ktorým bola zamietnutá jeho žaloba ako neprípustná, treba zrušiť z týchto dôvodov:
   
               a)
            
            
               uznesenie nespĺňa požiadavku odôvodnenia;
            
         
               b)
            
            
               Súd prvého stupňa sa dopustil omylu pri právnom posúdení skutkového stavu veci;
            
         
               c)
            
            
               uznesenie porušuje právo na plnú a účinnú súdnu ochranu a právo byť vypočutý.